Kiireellisimmissä tapauksissa poliisipartion tulisi olla paikalla yhdeksässä minuutissa. Miten nopeasti poliisi todellisuudessa ehtii hätiin? Tarkista oman paikkakuntasi tilanne Ylen kartasta.

Miljoona tehtävää vuodessa Poliisi hoitaa joka vuosi noin miljoona tehtävää, jotka jaetaan arviointikriteerien perusteella luokkiin A, B ja C. Hätäkeskus arvioi jokaisen hätäpuhelun poliisin kriteerien mukaan. Poliisitehtävät luokitellaan kiireellisyyden mukaan. *Luokka A: *Välittömästi hoidettavat tehtävät. Tekeillä olevat rikokset ja henkeä, terveyttä tai omaisuutta uhkaavat tapahtumat, joihin puuttuminen voi estää seurauksia tai johtaa tekijän kiinniottoon. Tähän luokkaan kuuluvat myös hätäkeskuksen vastaanottamat automaattiset murtohälytykset. *Luokka B: *Viipymättä hoidettavat tehtävät. A-tehtävät hoidetaan ennen B-tehtäviä, mikäli käytettävissä ei ole sopivia poliisipartioita. Henkilön ja omaisuuden suojaaminen sekä yleisen järjestyksen ja turvallisuuden ylläpitäminen. *Luokka C: *Nämä tehtävät eivät vaadi välittömiä toimenpiteitä, mutta ne tulee hoitaa sopivana ajankohtana. Muun muassa henkilökuljetukset ja liikenteenvalvonta. Poliisitehtäviä on ollut jo kauan noin miljoona vuodessa, mutta viime vuosina tehtäviä on luokiteltu enemmän luokkaan C, jolloin A- ja B-tehtävien määrä on vähentynyt vastaavasti. Tämä johtuu mm. siitä, että liikenteenvalvonta luokitellaan C-tehtäväksi. Nämä tehtävät hoiti aiemmin liikkuva poliisi, joka lakkautettiin 2013. Poliisi on selkeyttänyt joidenkin tehtävien kriteerejä niin, että luokkaan A päätyvät vain tosiaan siihen kuuluvat tehtävät.

Kiireellisissä tapauksissa poliisipartion tulee olla paikalla yhdeksässä minuutissa. Haja-asutusalueilla toimintavalmiusajat ovat usein huomattavasti pitempiä.

Kun lasketaan maanlaajuinen keskiarvo, poliisi yltää tavoitteeseensa olla paikalla yhdeksässä minuutissa, koska valtaosa tehtävistä tapahtuu kaupungeissa tai niiden lähellä. Taajamien ulkopuolella toimintavalmiusajat voivat kuitenkin olla keskiarvoon nähden moninkertaisia.

– Toimintavalmiusaikoihin vaikuttavat tehtävien ja partioautojen määrä sekä maantieteellinen sijainti, kuvailee Poliisihallituksen poliisitarkastaja Marko Savolainen.

Kuten kartasta näkyy, yhtälö on hankala kaupunkien ulkopuolella pienillä paikkakunnilla, joilla tehtäviäkin on vähän.

– Viime kädessä kyse on resursseista; poliiseja tarvitaan siellä missä on tehtäviä, toteaa Savolainen.

Kartalla näkyvät myös poliisilaitosten pääpoliisiasemat ja Manner-Suomen muut poliisiasemat. Mukana ovat vuoden 2015 hälytystehtävät, jotka on tilastoitu ennen 10. joulukuuta poliisin tulostietojärjestelmään (PolStat). Kartan värit kuvastavat sisäministeriön ja Poliisihallituksen laatimia tavoiteaikoja.

Hän huomauttaa, että poliisi pyrkii partioimaan taajamien ulkopuolella, mutta samaan aikaan voimat täytyy kohdentaa sinne, missä tarve on suurin.

Savolaisen mukaan pitkien toimintavalmiusaikojen syyt selvitetään tapauskohtaisesti. Joskus selitys on tekninen, eli poliisipartio ei vain ole kuitannut paikalle saapumista.

Sisäministeriö lähtee siitä, että poliisin resurssit pienenevät lähivuosina. Siksi tavoitesopimuksessa varaudutaan toimintavalmiusaikojen pitenemiseen.

Poliisitarkastaja Savolaisen mukaan kyse on realistisista tavoitteista suhteessa pieneneviin resursseihin.

Poliisiasemat vähenemässä, ajoneuvojen määrä ennallaan

Karttaan on merkitty 11 poliisilaitoksen pääpoliisiasemat ja Manner-Suomen muut poliisiasemat. Poliisiasemia on 119, mutta Poliisihallitus on sisäministeriön pyynnöstä ehdottanut 16 aseman lakkautusta.

Poliisihallituksen materiaalihallintopäällikkö Jouni Jantunen kertoo, että todennäköisesti suljettavissa yksiköissä toimintaa on jo karsittu vähentämällä henkilökuntaa ja rajoittamalla aukioloaikoja.

Poliisitehtävät vuosina 1998-2015 (joulukuun alussa 2015) A-, B- ja C-luokkien mukaan

Jantunen myöntää, että leikkaukset voivat joissain tapauksissa kasvattaa etäisyyksiä. Poliisilla on yhteensä 1600 ajoneuvoa, joista on partiointikäytössä noin 900 autoa ja 100 moottoripyörää.

Kaluston koko on tarkastettu pari vuotta sitten Pora III -hallintorakenneuudistuksessa, eikä uusia muutoksia ole suunnitteilla.